Diari Oficial de la Generalitat Valenciana


Sumari del DOGV 5607, del 26-09-2007 (2007/10929)

Assumpte Civil 000529/2005. Notificació de la sentència a Heiko Beer.
---------------------------------------------------------------------

### Dades del document

Número de DOGV
:   5607

Data del DOGV
:   26-09-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/10460


Data del document
:   02-05-2007

Organisme emissor
:   Jutjat de Primera Instància Número 6 de Dénia

Tipus de document
:   Edicte

Descriptors 

:   * sistema judicial

Assumpte Civil 000529/2005. Notificació de la sentència a Heiko Beer. [2007/10733]  
Mesures fills extramatrimonials contenciós.  
Part demandant: Claudia Ferrerira Lopes.  
Part demandada: Heiko Beer.  
En el juí referenciat s'ha dictat la sentència l'encapçalament i la decisió de la qual són literalment com segueix:  
«Vistes per mi, Rosario Sánchez Chacón, magistrada-jutgessa titular del Jutjat de Primera Instància i Instrucció núm. 6 de Dénia i el seu partit, les presents interlocutòries del juí verbal sobre reclamació de mesures paternofilials de fills extramatrimonials seguits amb el número de procediment 529/2005, a instància de la senyora Claudia Ferreira Lopes, representada per la procuradora dels tribunals María José Rojel Soler i assistida pel lletrat Vicente Chalet Ordinez contra el senyor Heiko Beer, en situació de rebel·lia processal, sent part el ministeri fiscal.  
Decisió  
Que estimant parcialment la demanda interposada per la senyora Claudia Ferreira Lopes contra el senyor Heiko Beer, he d'acordar i acorde les mesures definitives següents amb relació a la menor Larisa Beer Ferreira:  
1. S'atribueix a la senyora Claudia Ferreira Lopes la guarda i custòdia de la menor, sent la pàtria potestat compartida entre ambdós progenitors.  
Per a poder viatjar a l'estranger amb la menor, ambdós pares necessitaran el consentiment exprés i escrit de l'altre progenitor.  
2. S'estableix el règim de visites següent a favor del pare de caps de setmana alterns sense pernocta des de les 10.00 a les 20.00 hores del dissabte i del diumenge, havent de ser la menor recollida i reintegrada en el domicili matern. El mateix règim de visites regirà durant les vacances d'estiu, Nadal i Setmana Santa de la menor.  
3. S'imposa al senyor Heiko Beer l'obligació de pagar una pensió alimentària a favor de la menor de 320,10 euros mensuals, a pagar en el compte corrent que la mare designe a este efecte dins dels cinc primers dies de cada mes i que s'actualitzarà anualment conforme a les variacions de l'IPC.  
4. Les despeses extraordinàries seran sufragades per meitat entre ambdós progenitors.  
He de declarar i declare d'ofici les costes processals.  
Notifiqueu-ho a les parts.  
Mode d'impugnació: mitjançant recurs d'apel·lació davant l'Audiència Provincial d'Alacant (article 455 LEC).  
El recurs es prepararà mitjançant escrit presentat en aquest jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, manifestant la voluntat de recórrer i amb expressió dels pronunciaments que impugna (article 457.2 LEC).  
Aquesta és la meua sentència, de la qual es durà testimoni a les actes i s'incorporarà l'original al llibre de sentències d'aquest jutjat, que pronuncie, mane i signe».  
En atenció al desconeixement de l'actual domicili o residència de la part demandada, per providència del dia de la data, el senyor jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Comunitat Valenciana, per a portar a efecte la diligència de notificació de la sentència al senyor Heiko Beer.  
Dénia, 2 de maig de 2007.- La secretària judicial: Marta María Martínez González.